cyanic-selkie/wikianc huggingface dataset:
Kefisia
Kefisia oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
pienoiskuva|vasen|160px|[[Herodes Atticus|Herodes Atticuksen rintakuva tämän huvilalta Kefisiasta, 100-luku jaa. Kansallinen arkeologinen museo.]] Kefisia sijaitsi Pentelikon-vuoren (nyk. Pentéli) juurella Ateenan koillispuolella nykyisen, demoksesta nimensä perineen Kifisián kaupungin alueella.
Kefisiassa sijaitsi Herodes Atticuksen kesähuvila. Siellä aikaa viettänyt Aulus Gellius kuvaa paikkaa teoksessaan Attikan öitä. Herodes Atticus pystytti alueelle julkisia rakennuksia, puutarhoja ja veistoksia. Alueelta on löydetty muun muassa piirtokirjoituksia, Herodeen ja Polydeukionin rintakuvat sekä roomalainen hauta, jossa oli neljä sarkofagia. Kefisiassa tiedetään olleen myös palaistra.
Nuori nainen Berliinissä
Nuori nainen Berliinissä (saksaksi Berlin, Berlin) on saksalainen televisiosarja. Sarjan kuvaukset aloitettiin vuonna 2002 ja sarjaa kuvattiin vuoteen 2005 saakka. Jaksoja kertyi yhteensä 86. Saksassa sarjaa esitti ARD ja Suomessa Yle TV2.
Sarjan pääosaa näyttelee Felicitas Woll (Lolle roolissaan). Nuori nainen Berliinissä-sarja voitti Kansainvälisen akatemian televisiotaiteen ja tutkimuksen-palkinnon kategoriassa "Paras komedia" (jakso 47).
Jaksot
Tässä lista jaksoista saksaksi:
Ensimmäinen tuotantokausi (2002)
Toinen tuotantokausi (2003)
Kolmas tuontokausi (2004)
Neljäs tuontokausi (2005)
Villanovafranca
Villanovafranca on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 345 asukasta (vuonna 2016) ja sen pinta-ala on 27,59 neliökilometriä. Se sijaitsee 292 metrin korkeudella merenpinnan yläpuolella.
Egyptin lippu
thumb|190px|Nykyinen Egyptin lippu
Gillingham
Gillingham on noin asukkaan kaupunki Kentin kreivikunnassa Kaakkois-Englannissa. Se muodostaa Chathamin ja Rochesterin kanssa Medwayn, yli asukkaan konurbaation ja yhtenäishallintopiirin. Kaupungilla ei ole omaa kunnanvaltuustoa (unparished area), vaan sen hallinnosta vastaa yksinomaan Medwayn piirivaltuusto.
Gillingham on jalkapalloseura Gillingham FC:n kotikaupunki. Siellä on myös Britannian kuninkaallisten insinöörijoukkojen varuskunta ja museo.
Egyptin lippu
Egyptin lippu on Egyptin kansallistunnus vaakunan ja kansallislaulun ohella. Se otettiin käyttöön 4. lokakuuta 1984. Se on muuttunut monta kertaa vuosien varrella. Nykyisessä Egyptin lipussa on symbolina "Saladinin kotka", joka on kuvattu myös Egyptin vaakunassa. Lipun väreistä punainen kuvaa kuningas Faruqin aikaa, valkoinen veretöntä Faruqin vallasta syössyttä vallankaappausta 1952 ja musta riistoa monarkian ja brittiläisen siirtomaavallan alla. Egyptin lipun värit otettiin myös Jemenin, Syyrian ja Irakin lippuun. Niissä keskellä oleva symboli on erilainen.
Giverny
Giverny on kunta Ranskassa Seinen rannalla Euren departementissa, 75 kilometriä Pariisista länteen. Kunnassa on arviolta 501 asukasta (vuonna 2013) ja sen pinta-ala on 6,46 neliökilometriä.
Historia
Givernystä on löydetty jälkiä asutuksesta neoliittiselta kaudelta. Merovingit perustivat Givernyn seurakunnan. On todistettu, että merovingien aikana Givernyn asukkaat kasvattivat viinirypäleitä. Vuonna 863 kuningas Kaarle Kaljupää antoi Givernyn tilan Saint-Denis-le-Fermentin munkeille.
Givernyn Sainte Radegonden kirkko on rakennettu romaaniseen tyyliin ja siinä on gotiikan ajalta laajennuksia.
Taidemaalari Claude Monet asui Givernyssä vuosina 1883–1926. Hänen asuntonsa sekä sen puutarhat toimivat nykyään museona. Givernyssä on asunut myös yhdysvaltalaisia taidemaalareita, tunnetuimpia heistä olivat Willard Metcalf ja Theodore Robinson.
Joensuu Areena
Joensuu Areena on suuri monitoimihalli ja suurtapahtumien keskus Joensuussa. Se on rakennettu ensisijaisesti urheilijoiden käyttöön. Areenan varustetaso, akustiikka ja valaisutehot sopivat myös suurkokousten, messujen, tapahtumien ja konserttien järjestämiseen. Joensuu Areena on Mehtimäen urheilualueen suurin rakennus ja sijaitsee aivan Joensuun keskustan tuntumassa.
Areenassa on yleisurheilukenttä, tekonurmi jalkapalloilulle ja pesäpalloilulle, lentopallon, salibandyn kentät, kiipeilyseinä. Areenan keskiosa on jaettavissa kolmeen osaan, joihin kaikkiin on oma sisäänkäynti.
Areena valmistui helmikuussa 2004. Se oli valmistuessaan Suomen suurin puurakennus. Eduskunnan puhemies Paavo Lipponen vihki sen virallisesti käyttöön 17. maaliskuuta 2004.
Perustiedot
thumb|300px|right| Areena talviasussa.
Suuria tapahtumia
thumb|300px|right| Areena on suosittu suurtapahtumien pitopaikka. thumb|300px|right| Areenan julkisivua talviauringossa. Areena on suurten messujen ja tapahtumien paikka. Siellä on pidetty muun muassa erilaisia messuja, joista suurimmat Karjalan Messut 2004, ja suuria yleisötilaisuuksia, esimerkiksi evankeliumijuhlat 2006 ja Suomen Keskustan puoluekokous 2008. Myös SDP, Kokoomus ja Perussuomalaiset ovat pitäneet puoluekokouksensa Areenassa.
Areena on Joensuun Katajan (koripallo) ja Josban (salibandy) kotihalli. Joensuun Maila (pesäpallo) ja Jippo (jalkapallo) pelaavat siellä talvisarjojen pelit, Jippo myös kevään ja syksyn sarjapelejä. Joensuun Areenalla harjoittelee myös Joensuun Thai Boxing Club. Areenan toistaiseksi suurin tapahtuma oli Taitaja-tapahtuma, joka toi Joensuuhun kymmeniätuhansia katsojia helmi-maaliskuussa 2007. Toukokuussa 2007 Areenassa esiintyi Deep Purple, jolloin yleisöä oli yhtä aikaa 6 000 henkeä.
Rakennuspalkinnot
Joensuu Areena on saanut useita rakennusalan valtakunnallisia palkintoja:
Néa Smýrni
Néa Smýrni on Kreikan kaupunki ja samanniminen kunta (Δήμος Νέας Σμύρνης, Dímos Néas Smýrnis), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 3,524 neliökilometriä ja väkiluku 73 076 (vuonna 2011).
Néa Smýrni sijaitsee noin neljä kilometriä Ateenan keskustasta lounaaseen. Alueen nimi tarkoittaa "Uutta Smyrnaa". Nimi viittaa Smyrnan kaupunkiin, nykyiseen Turkin İzmiriin, josta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. thumb|none|280px|Néa Smýrnin Estían kulttuurikeskus.
Néa Smýrni on jalkapallojoukkue Panionios FC:n ja koripallojoukkue Panionios BC:n kotikaupunki.
Sukevan kirjasto
Sukevan kirjasto on Sonkajärven Sukevalla Pohjois-Savossa toimiva yleinen kirjasto ja Sonkajärven kunnankirjaston lähitoimipiste. Sukevan kirjasto palvelee yös Rutakko-kirjastoverkon verkkokirjaston välityksellä.
Pitkäjärvi (Kangasala, Pajula)
Pitkäjärvi on Pirkanmaalla Kangasalan Pajulassa ja Oriveden Koveronkulmalla sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 110,3 metriä mpy. Siihen tulee lähinnä muiden järvien laskuojia. Niitä ovat Tankojärvi (6 ha), Koverojärvi (4 ha) ja Ahvenainen (5 ha). Pitkäjärven laskuoja lähtee sen itäpäästä ja se laskee Lamminjärveen 850 metrin päässä. Laskuojalla on pudotusta 4,2 metriä.
Vjatšeslav Anisin
Vjatšeslav Mihailovitš Anisin (, s. 7. marraskuuta 1951 Moskova, Neuvostoliitto) on venäläinen entinen jääkiekkoilija. Pelipaikaltaan hän oli keskushyökkääjä.
Kotimaassaan Anisin edusti seuroja Krylja Sovetov Moskova, TsSKA Moskova, Spartak Moskova ja SKA Leningrad.
Milton Meltzer
Milton Meltzer (8. toukokuuta 1915 – 19. syyskuuta 2009) oli yhdysvaltalainen historiankirjoittaja, joka suuntasi teoksiaan sekä lapsille että aikuisille.
Peter Zadek
Peter Zadek (19. toukokuuta 1926 Berliini, Saksa – 30. heinäkuuta 2009 Hampuri, Saksa) oli Saksan merkittävimpiä elokuva- ja teatteriohjaajia. Hän asui nuoruutensa Englannissa, jonne hänen juutalaiset vanhempansa muuttivat Saksasta vuonna 1933. Hän innostui teatterista opiskellessaan opettajaksi Oxfordissa ja teki debyyttinsä ohjaajana vain 21-vuotiaana Oscar Wilden yksinäytöksisellä draamalla Salomé. Hän ohjasi 1957 Jean Genet'n Parvekkeen kantaesityksen Lontoossa. Vuonna 1958 hän sai kutsun Kölniin ja työskenteli sen jälkeen Saksassa.
Zadek on tunnettu provokatiivisesta työstään. Vuonna 2007 kohua syntyi siitä, kun Zadekilta evättiin Thessalonikissa Euroopan suuri teatteripalkinto, koska ohjaaja ei päässyt noutamaan sitä itse. Zadek joutui kohun jälkimainingeissa sairaalaan, ja hänen työtoverinsa Tom Stromberg arvioi julkisuudessa palkintokohun vaikuttaneen 80-vuotiaan ohjaajan terveydentilaan.
Keiriadai
Keiriadai oli antiikin Ateenan kaupunginosa ja Hippothontis-fyleen kuulunut Attikan demos. Se kuului fylen asty-trittykseen eli kaupunkialueen demoksiin.
Richard Rogers
thumb|Richard Rogers kuningatar [[Elisabet II|Elisabet II:n ja walesiläispoliitikko Sue Essexin seurassa.]] Richard George Rogers, Baron Rogers of Riverside (23. heinäkuuta 1933 Firenze, Italia – 18. joulukuuta 2021 ) oli brittiläinen arkkitehti, joka sai vuonna 2007 Pritzker-palkinnon. Rogers suunnitteli Renzo Pianon kanssa Pariisin Pompidou-keskuksen ja oman toimiston kanssa muun muassa Lloyd’s of Londonin pääkonttorin.
Nuoruus ja opiskelu
Rogers syntyi Firenzessä, mistä hänen perheensä pakeni Mussolinin diktatuuria. He asettuivat Englantiin vuonna 1938. Rogers muisteli myöhemmin omaelämäkerrassaan, kuinka ”elämä muuttui värillisestä mustavalkoiseksi”. Italiassa perhe oli ollut keskiluokkainen, mutta Englannissa he joutuivat asumaan yksiössä, jota lämmitettiin kolikkomittarilla. Rogersilla oli myös dysleksia, jota ei silloin osattu tunnistaa. Häntä kutsuttiinkin koulussa tyhmäksi.
Keiriadai
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Keiriadēs.
Richard Rogers
Nuoruus ja opiskelu
Rogers lopetti vuonna 1951 koulunkäynnin ilman minkäänlaisia päästötodistuksia. Hän pääsi silti myöhemmin opiskelemaan Lontoon Architectural Association School of Architectureen, joka tunnettiin modernismistaan. Sieltä hän jatkoi Yalen yliopistoon, mistä hän valmistui vuonna 1962. Yalessa yksi hänen opiskelutovereitaan oli ollut Norman Foster.
Ura
Foster, Rogers, tämän vaimo Su ja Wendy Cheeseman perustivat Team 4 -arkkitehtuuritoimiston. Se hajosi vuonna 1969, ja Rogers perusti oman toimistonsa. Hän suunnitteli muun muassa vanhemmilleen Wimbledoniin kotitalon, mikä oli eräänlainen uuden helpommin siirrettävän rakennuksen Zip-Up Housen prototyyppi.
Rogers otti toimistoonsa 1970-luvun alussa uuden osakkaan, Renzo Pianon, minkä jälkeen toimisto muutti nimensä muotoon Piano + Rogers. Se voitti vuonna 1971 Pariisin Pompidou-keskuksen suunnittelukilpailun. Sen rakentaminen kesti kuusi vuotta, ja se nosti Rogersin ja Pianon maailmanmaineesen. Rogers perusti vuonna 1978 uuden toimiston, Richard Rogers Partnershipin. Sen ensimmäinen toimeksianto oli Lloyd’sin pääkonttori. Sekä Pompidou-keskus että Lloyd’sin rakennus olivat aikanaan myös kiisteltyjä, sillä niissä oli jätetty muun muassa ilmastointikanavat ja hissit näkyviin talojen ulkoseinälle.
Rogersin suunnittelemiin rakennuksiin kuuluvat myös muun muassa Strasbourgin Euroopan ihmisoikeustuomioistuimen rakennus, New Yorkin, Three World Trade Center sekä uudet terminaalirakennukset Madridin-Barajasin ja Heathrow’n lentoasemilla. Barajasin lentoasemasta 2006 ja Maggie’s-hoitokodista 2009 hän voitti brittiläisen Stirling-palkinnon. Arkkitehtuurin Pritzker-palkinnon hän voitti 2007.
Rogers eläköityi perustamansa yrityksen johtokunnasta vuonna 2020. Toimisto oli vuonna 2007 muuttanut nimensä muotoon Rogers Stirk Harbour + Partners, kun sen osakkaiksi olivat tulleet Graham Stirk ja Ivan Harbour.
Yksityiselämä
Rogers oli kahdesti naimisissa. Hänen ensimmäinen puolisonsa oli arkkitehti Susan ”Su” Brumwell ja toinen Ruth Elias. Ensimmäisestä liitosta Rogers sai kolme lasta ja toisesta kaksi.
Kiitorata (täsmennyssivu)
Kiitorata voi tarkoittaa ainakin seuraavia:
Peter Gay
Peter Gay (20. kesäkuuta 1923 Berliini – 12. toukokuuta 2015 New York) oli yhdysvaltalainen historioitsija, joka tunnetaan erityisesti laajasta Freud-elämäkerrasta.
Juutalainen Gay syntyi Berliinissä nimenään Peter Joachim Fröhlich, mutta hänen perheensä otti käyttöön englanninkielisen sukunimen paettuaan Yhdysvaltoihin toisen maailmansodan alussa. Hän oli Yhdysvaltain kansalainen vuodesta 1946.
Gay valmistui Denverin ja Columbian yliopistosta. Hän toimi Columbian valtio-opin professorina vuosina 1948–1955 ja historian professorina vuosina 1955–1969. Sen jälkeen hän opetti Yalessa, kunnes jäi eläkkeelle vuonna 1993. Hän oli vuodesta 1959 naimisissa taidehistorioitsija Ruth Slotkinin (k. 2006) kanssa.
Gay oli Yhdysvaltain taide- ja kirjallisuusakatemian jäsen vuodesta 1989, ja hänelle myönnettiin vuonna 1996 akatemian kultamitali historian alalta.
Supercopa de España
Supercopa de España on espanjalainen jalkapallokilpailu, jossa kohtaavat edellisen kauden liiga- ja cup-mestari. Joukkueet pelaavat keskenään kaksi ottelua (koti- ja vierasottelu), joissa yhteismaaleissa parempi joukkue on voittaja. Kilpailun järjestää Espanjan kuninkaallinen jalkapalloliitto.
Nykyistä kilpailua on pelattu vuodesta 1982 lähtien. Vastaava kilpailu on aiemmin järjestetty nimillä Copa de Campeones (1940), Copa de Oro Argentina (1945) ja Copa Eva Duarte (1947–1953). Vuosina 1986–1987 voittaja jäi ratkaisematta, kun seurat eivät päässeet sopimukseen ottelupäivistä. Vuosina 1952–1953, 1984 ja 1989 sama seura voitti sekä liiga- että cup-mestaruuden, joten supercupia ei pelattu lainkaan vaan mestaruus myönnettiin suoraan kyseiselle seuralle. Sittemmin vastaavissa tilanteissa kilpailuun on kelpuutettu cupissa toiseksi sijoittunut.
Luettelo maailman suurimmista autolautoista
Luettelo sisältää kunkin ajan suurimman autolautan aikakausittain.
Nokitatti
Nokitatti (Leccinum variicolor) on hyvä ruokasieni. Sen lakki on 5–15 cm leveä, kupera ja kyhmypintainen. Väriltään se on harmaa tai harmaanmusta. Malto on valkoista, leikkauspinnoissa heikosti punertuvaa. Sieni kasvaa koivun seuralaisena kosteissa metsissä, kuten suon reunoilla, kesästä syksyyn. Suomessa sitä tavataan yleisenä koko maassa.
Kettos
Kettos eli Kettoi  oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Kettos sijoitetaan nykyään yleensä nykyisen Dafnín seudulle Chaïdárin kaupungin alueelle. Toisen teorian mukaan demos olisi kuitenkin sijainnut koilliseen nykyisestä Acharnéesta. Kumpaakaan teoriaa ei ole kuitenkaan voitu vahvistaa piirtokirjoitusten avulla.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme tai neljä bule-edustajaa. Demoksen kansalaisesta käytettiin demonyymiä Kēttios.
Egyptin vaakuna
right|thumb|200px|Egyptin vaakuna 1972-1984 Egyptin vaakuna on Egyptin tunnus lipun ja kansallislaulun ohella. Siihen on kuvattu maakotka, joka katsoo vasemmalle. Sen päällä on kilpi, jossa on Egyptin lipun värit punainen, valkoinen ja musta. Vaakunan alaosassa lukee جمهورية مصر العربية eli "Egyptin arabitasavalta" arabiaksi. Nykymuodossa vaakuna on otettu käyttöön 1984. Vuodet 1972–1984 sen tilalla oli Qureishin kultainen haukka.
SpongeBob SquarePants: Battle for Bikini Bottom
SpongeBob SquarePants: Battle for Bikini Bottom on THQ:n vuonna 2003 julkaisema tasohyppely- ja toimintaseikkailupeli, joka perustuu televisiosarjaan Paavo Pesusieni. Peli palkittiin Blimp Awardilla, Kids’ Choice Awardsissa vuonna 2004.
Pelissä on tavoitteena puolustaa tangalaa Duplicatotron 3000:lla Planktonilta, joka yrittää vallata aluetta luomillaan roboteilla. Pelaaja voi pelata Paavo Pesusienellä, Patrikilla ja Sannalla.
Tankojärvi
Tankojärvi on Pirkanmaalla Kangasalan Vedentaustalla ja Oriveden Koveronkulmalla sijaitseva järvi.
Maantietoa
Järven pinta-ala on 6,5 hehtaaria ja se on 600 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä ja sen rannat ovat metsämaata. Sen asutus muodostuu vain vapaa-ajan kolmesta asunnosta. Niille tulee tiet Vedentaustan suunnalta yhdystieltä 14020. Oriveden ja Kangasalan kuntaraja jakaa järven lähes puoliksi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 110,7 metriä mpy. Siihen on johdettu kaksi lyhyttä metsäojaa ja sen laskuoja lähtee sen itäpäästä. Oja laskee 150 metrin päähän Pitkäjärveen.
Gone Again
Gone Again on amerikkalaisen laulaja-lauluntekijä Patti Smithin kuudes albumi. Gone Again on Smithin toinen soolojulkaisu, ja se julkaistiin 18. kesäkuuta 1996.
Levyntekoa edelsi usean Smithin läheisen ja kollegan poismeneminen. Levy sisältää tribuutteja ja viittauksia niin hänen edesmenneeseen aviomieheensä kuin Kurt Cobainiinkin ja levyä hallitsee tunne menetyksestä. Kappale About a Boy kertoo Cobainista, ja viittaa Nirvana-yhtyeen lauluun About a Girl.
Ruth Stone
Stonen tunnetuimpien teosten joukkoon kuuluu In the Next Galaxy (2002), joka toi runoilijalle sekä Kansallisen kirjapalkinnon että Wallace Stevensin palkinnon. Hän asui Vermontissa vuodesta 1957.
Crookers
Crookers on italialaisen Francesco ”Phra” Barbaglian elektroniseen musiikkiin keskittynyt sooloprojekti. Se oli ennen Barbagliasta ja Andrea "Bot" Fratangelosta koostuva duo, mutta Fratangelo ilmoitti lähtevänsä duosta vuonna 2012, minkä jälkeen Barbaglia jatkoi musiikkinsa julkaisemista pitäen kuitenkin duon nimen. Barbaglia ja Fratangelo ovat molemmat Milanosta.
Crookersin ensimmäinen studioalbumi Tons of Friends ilmestyi vuonna 2010 ja toinen, Dr Gonzo, vuonna 2011. Lisäksi yhtye on julkaissut useita EP:itä ja remixejä sekä yhden bootleg-albumin.
Ossi Savolainen
pienoiskuva|Ossi Savolainen (2023) Ossi Savolainen (s. 12. syyskuuta 1956) on ollut Uudenmaan maakuntajohtaja eli Uudenmaan liiton operatiivinen johtaja vuodesta 2008 lähtien. Tätä ennen hän oli Hyvinkään kaupunginjohtaja (2006–2007), Hyvinkään sosiaali- ja terveysjohtaja (2002–2006), Heinolan teknisen toimen johtaja (2000–2002) ja Heinolan hallintojohtaja (1995–2000).
Luottamustehtävänään Savolainen on valittiin Pesäpalloliiton puheenjohtajaksi vuonna 2014. Sitä ennen hän toimi Hyvinkään Tahkon organisaation puheenjohtajana.
FC Famalicão
Famalicão on perustettu vuonna 1931. Ensimmäisen kerran pääsarjaan se nousi kesäkuussa 1946, joskin putosi takaisin toiselle sarjatasolle yhden kauden jälkeen. Vuonna 1952 Famalicão siirtyi pelaamaan nykyiselle kotistadionilleen Estádio Municipal 22 de Junholle. 50-luvun lopulla se pelasi kolmanneksi korkeimmalla sarjatasolla sekä alueellisissa sarjoissa. 60-luvulla seura nousi takaisin toiseksi korkeimmalle sarjatasolle. Vuonna 1978 Famalicão nousi jälleen pääsarjaan, mutta putosi yhden kauden jälkeen takaisin sarjatasoa alemmas. Seuraavan kerran pääsarjassa se pelasi vuonna 1990. 2000-luvun alussa seura putosi aina kolmannelle sarjatasolle asti. Pääsarjaan Famalicão pääsi jälleen kaudeksi 2018–19 25 vuoden jälkeen.
Hurrikaani Odile
Hurrikaani Odile oli satelliittiaikakauden voimakkain Kalifornian niemimaalla maihin rantautunut hirmumyrsky ja vuoden 2014 Tyynenmeren hurrikaanikauden tuhoisin hurrikaani. Voimakkaimmillaan se oli 3. luokan hurrikaani. Odilen vuoksi Cabo San Lucasin, La Pazin, San Jose del Cabon ja Loreton lentokentät suljettiin
Aleksandr Bodunov
Aleksandr Ivanovitš Bodunov (6. maaliskuuta 1951 Moskova – 11. toukokuuta 2017 ) oli kilpaurallaan Neuvostoliittoa edustanut venäläinen jääkiekkoilija, pelipaikaltaan oikea laitahyökkääjä.
Kholargos
Kholargos, joskus myös Kolargia , oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Kholargos sijaitsi Ateenan länsi- tai luoteispuolella. Se sijoitetaan nykyisten Ílion pohjoisosan (Káto Liósia) ja Acharnéen eteläosan suuntaan. Nykyinen Cholargóksen kaupunki sijaitsee Ateenan koillispuolella kokonaan eri paikassa kuin antiikin aikainen demos, ja on ottanut nimen antiikin Kholargoksesta kotoisin olleen Perikleen kunniaksi.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin neljä edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa.
Perikleen lisäksi Kholargoksesta olivat kotoisin myös muun muassa Ksanthippos ja Hippokrates Ateenalainen. Demoksen kansalaisesta käytettiin demonyymiä Kholargeus. Kholargoksessa tiedetään olleen Pythion eli Apollonin pyhäkkö sekä pyöreä Herakleen pyhäkkö. Demos vietti omaa Thesmoforia-juhlaansa.
Mika Arpiainen
Arpiainen voitti 1976 Formula Vee -luokan Euroopan-mestaruuden. Hän varmisti EM-voiton 19. syyskuuta voittamalla Silverstonen osakilpailun.
Arpiainen on lisäksi toiminut kommentaattorina muun muassa Formula 1 -lähetyksissä.
Antonio Innocenti
pienoiskuva|Antonio Innocenti (keskellä) Antonio Innocenti (23. elokuuta 1915 – 6. syyskuuta 2008) oli italialainen kardinaali.
Innocenti vihittiin papiksi Firenzessä vuonna 1938. Hän aloitti hengellisen uransa Pohjois-Italiassa ja asetti toisessa maailmansodassa itsensä hengenvaaraan juutalaisten auttamiseksi tekemänsä työn johdosta. Paavi kutsui hänet Roomaan, jossa hän aloitti työnsä kuuriassa.
15. joulukuuta 1967 Innocenti sai nimityksen Eclanon titulaariarkkipiispaksi. Hän toimi vuoteen 1973 nuntiuksena Paraguayhin ja vuoden 1980 jälkeen Espanjaan. Hän oli vuosina 1986–1991 Congregatio pro Clericis -kongregaation prefekti. Hän oli vuosina 1991–1995 Ecclesia Dei -toimikunnan johtaja Paul Augustin Mayerin seuraajana.
Innocentista tehtiin kardinaali vuonna 1985, mutta hän menetti äänioikeutensa konklaavissa täytettyään kahdeksankymmentä vuotta vuonna 1995. Hän vietti 90-vuotispäiväänsä elokuussa 2005 ja oli kuollessaan 93-vuotias.
Ơ
Koska vietnamin kielessä käytetään tooneja, Ơ voidaan merkitä myös 5 muulla eri tavalla:
Holetown
thumb|200px|oikea|St Jamesin kirkko.
Holetown on kaupunki Barbadoksella. Kaupunki oli alun perin nimetty Englannin Jaakko I:n (englanniksi James I) mukaan Jamestowniksi. Holetown on Barbadoksen vanhin asutuskeskus. Siellä pidetään joka helmikuussa vuosittaiset Holetown -festivaalit.
Antrooppinen periaate
Antrooppinen periaate (, ihminen), tarkoittaa väitettä, joka voidaan muotoilla seuraavasti: jotta kaikkeuden ominaisuuksia voitaisiin havaita, niiden tulee olla sellaisia, että havaitsijoita voi olla olemassa.
Villaperuccio
Villaperuccio on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 101 asukasta (vuonna 2016) ja sen pinta-ala on 36,43 neliökilometriä. Se sijaitsee 68 metrin korkeudella merenpinnan yläpuolella.
American Pie: The Wedding
American Pie: The Wedding on vuonna 2003 julkaistu kolmas osa American Pie -elokuvasarjalle. Elokuvassa vietetään Jimin ja Michellen häitä.
Soundtrack
Elokuvan soundtrack albumi julkaistiin 1. elokuuta 2003 ja se sisältää seuraavat kappaleet:
Arvioita
Turun Sanomien Päivi Valotien mukaan ”ilkeämielisen, sovinistisen ja homofobisen sarjan kolmas törkyily American Pie: The Wedding satsaa täysin rinnoin collegesta valmistuvien mutta edelleen yhtä infantiilisti käyttäytyvien ikiteinien naimahuoliin. Samalla kelataan läpi sikermä muistakin ääliöfarsseista tuttuja eritevitsejä, joiden shokkiarvo on ryöstöviljelyn myötä miinuksen puolella.”
Francesco Morosini
thumb|Francesco Morosinin kunniaksi lyöty mitali. Francesco Morosini (1618–1694) oli Venetsian doge 1688–1694 Turkin sotien aikana 1600-luvulla.
Morosini nousi näkyvään asemaan Venetsian joukkojen päällikkönä Kreetalla osmanien piirittäessä Candiaa. Lopulta hänen oli pakko antautua, ja kun hän oli palannut Venetsiaan, häntä syytettiin pelkuruudesta ja maanpetoksesta.
Morean sodan puhjettua 1685 Morosinista tuli laivaston komentaja, ja hän tuhosi Koronin kaupungin. Hän piti Moreaa vallassaan Otto Wilhelm Königsmarckin tuella useita vuosia. Ateenan piirityksen aikana 1687 hänen tykistönsä aiheutti suurta tuhoa Parthenonille, ja hän johti veistosten ryöstöä.
Kesällä 1688 Morosini, joka nyt oli julistettu dogeksi, hyökkäsi Euboiaan, mutta ei saanut sitä vallatuksi vaan joutui palaamaan Venetsiaan, kun hänen joukkojensa keskuudessa puhkesi rutto. Hän ryhtyi taisteluun vielä 1693, mutta ei onnistunut valtaamaan Euboiaa vaan palasi Venetsiaan tuhottuaan muutamia pieniä rannikkokaupunkeja. Hänen kuoltuaan 1694 hänen kunniakseen rakennettiin suuri marmoriarkku Dogen palatsin luokse, ja hänen kissansa, johon hänen tiedettiin olleen hyvin kiintynyt, palsamoitiin ja sijoitettiin Correrin museoon.
FC Vizela
Futebol Clube de Vizela on jalkapalloseura Vizelan kaupungista. Seura pelaa kaudella 2021–22 Portugalin korkeimmalla sarjatasolla Primeira Ligassa. Vizela on perustettu vuonna 1939. Ensimmäisen kerran seura pelasi pääsarjassa vuonna 1984, mutta putosi sarjatasoa alemmas yhden kauden jälkeen. Nousu kauden 2020–21 jälkeen pääsarjaan oli seuran historian toinen.
Jäniksen vuosi
Jäniksen vuosi on Arto Paasilinnan tunnetuin romaani. Kirja on vuodelta 1975, jolloin kiinalaisen horoskoopinkin mukaan oli jäniksen vuosi, ja sen kustantaja oli Weilin & Göös. Myöhemmin sitä ovat julkaisseet kirjakerhot, WSOY ja Gummerus. Kirja on käännetty 30 eri kielelle, muun muassa ranskaksi, hepreaksi, japaniksi, kiinaksi, koreaksi, turkiksi, venäjäksi, ukrainaksi, latviaksi ja liettuaksi.
Tarina kertoo turhautuneesta toimittajasta Kaarlo Vatasesta, joka kesäisellä työmatkallaan löytää vammautuneen jäniksenpoikasen, joka oli jäänyt Vatasen ja tämän työtoverin auton alle. Vatanen päättää heittää hyvästit entiselle elämälleen ja aloittaa huumorilla ja haikeudella alkavan seikkailun ympäri Suomea jäniksen kanssa. Vatanen tapaa mm. Kiuruveden entisen nimismiehen, joka on tutkinut harrastuksenaan Kekkosta. Erityisesti hän on tutkinut Kekkosesta otettuja valokuvia ja tullut siihen tulokseen, että Kekkonen oli 1960-luvun lopulla korvattu nuoremmalla kaksoisolennolla. Ajauduttuaan karhujahdissa Neuvosto-Venäjälle Vatanen palautetaan vankivaunussa Suomeen, jossa hänet erotetaan jäniksestä. Lähetettyään kirjeen Kekkoselle hän saa kiireesti jäniksensä yhteiseen selliin.
Jäniksen vuosi ilmestyi ranskaksi Éditions Denoëlin kustantamana vuonna 1989 ja saavutti heti suuren suosion sekä arvostelijoiden että lukijoiden parissa. Romaani julkaistiin nimellä Le Lièvre de Vatanen (suom. Vatasen jänis), jottei sitä olisi sekoitettu samaan aikaan julkaistuun kiinalaisia horoskooppimerkkejä esittelevään teossarjaan. Jäniksen vuodesta on tullut Ranskassa kestosuosikki, jota myydään vuosittain tuhansia kappaleita.
Teoksen pohjalta on tehty myös elokuvia, Risto Jarvan ohjaama kehuja saanut Jäniksen vuosi vuodelta 1977 ja ranskalaisen Marc Rivièren vähemmän kehuttu Jäniksen vuosi (Le Lièvre de Vatanen) vuodelta 2006.
Huss
thumb|300px|Yrityksen valmistama Break Dance -laite [[Frankfurt am Main|Frankfurtissa]] HUSS Park Attractions GmbH on saksalainen huvipuistolaitteiden valmistaja. Yrityksen valmistamia laitteita Suomessa ovat esimerkiksi Tykkimäen Taifun Kouvolassa, Särkänniemen Take off sekä Troika Tampereella, kauden 2022 jälkeen poistettu Kieputin Linnanmäellä Helsingissä ja entisen Wasalandian Pirat Vaasassa.
Robert Cecil (1563–1612)
thumb|Robert Cecil, [[John de Critzin maalaama muotokuva vuodelta 1602.]] '''Robert Cecil, Salisburyn 1. jaarli, paroni Cecil of Essendon, Cranbornen varakreivi' (1. kesäkuuta 1563 Lontoo – 24. toukokuuta 1612 Marlborough) oli englantilainen valtiomies, joka toimi kuningatar Elisabet I:n ja kuningas Jaakko I:n valtiosihteerinä (secretary of state'') vuosina 1596–1612. Varsinkin Jaakko I:n valtakauden alkuaikana Cecil oli kuninkaan tärkein neuvonantaja.
VTOL
thumb|AV-8B [[Harrier II]] thumb|Hawker P. 1127 thumb|Boeing-Vertol VZ-2 (Model 76) VTOL-koekone thumb|MV-22 Osprey VTOL on lyhenne sanoista ”Vertical Take-Off and Landing”. VTOL-lentokone on kiinteäsiipinen ilma-alus, joka kykenee nousemaan ja laskeutumaan pystysuoraan.
Robert Cecil (1563–1612)
Ura
Robert Cecilin vanhemmat olivat Elisabet I:n tärkeimpiin neuvonantajiin kuulunut William Cecil, paroni Burghley, ja tämän toinen vaimo Mildred Cooke. Hänen velipuolensa oli Exeterin jaarli Thomas Cecil, joka peri isän aatelisarvon. Cecil oli lyhytkasvuinen ja kyttyräselkäinen. Cecil valittiin parlamentin alahuoneeseen vuonna 1584 ja hänet lyötiin ritariksi ja nimitettiin valtakunnanneuvoston (Privy Council) jäseneksi vuonna 1591. Vuonna 1590 kuolleen kuningattaren sihteerin Francis Walsinghamin tehtävät siirtyivät vähitellen Cecilille, joskin virallisesti Cecil nimitettiin valtiosihteeriksi vasta heinäkuussa 1596. Hän joutui kilpailemaan vallasta Elisabet I:n suosikin, Essexin jaarli Robert Devereux’n kanssa, mutta kapinaan syyllistynyt Essex teloitettiin vuonna 1601. Kun myös William Cecil oli kuollut vuonna 1598, oli Robert Cecil nyt hallitsijan lähin neuvonantaja ilman varteenotettavaa kilpailijaa.
VTOL
Toisessa maailmansodassa
Maailman ensimmäinen VTOL-lentokone oli Saksan Luftwaffen Bachem Natter, jolla suoritettiin koelentoja vuonna 1945. Tämän rakettilentokoneen toimintaperiaate oli lentää nopeasti Yhdysvaltain maavoimien ilmavoimien niin kutsuttujen raskaiden pommikoneiden lentokorkeudella ja ampua lentokoneita kohti kymmeniä ohjaamattomia raketteja. Ohjaaja ja uudelleenkäytettävä osa lentokoneesta palaisivat maahan laskuvarjoilla. Tässä vaiheessa sotaa Yhdysvaltain hävittäjälentokoneet partioivat Saksan lentokenttien päällä ja laskeutuminen niille oli epävarmaa. Saksalaiset tekivät esisuunnittelua myös muista VTOL-koneista (esimerkiksi Focke-Achgeris Fa-269) aikana, jolloin lentokonesuunnitteluryhmien motivaatio lienee ollut se, ettei lentokonesuunnittelijoita viedä rintamalle jalkaväkisotilaina.
Toisen maailmansodan jälkeen
Sodan voittajat tutkivat saksalaisten suunnitelmia. Etenkin Yhdysvaltain laivasto kiinnostui VTOL-konetyypistä. Yhdysvaltain laivasto pohti sekä työntö- että vetopotkurista VTOL-konetta, ja suunnittelijoina olivat Lockheed sekä Convair ja Lockheed yhdessä. Koneista tehtiin vain yksi prototyyppi, ja kehittely päättyi pitkäksi aikaa.
Robert Cecil (1563–1612)
Ura
Cecil kannatti suhteellisen maltillista politiikkaa Englannin vihollisia, Espanjaa ja katolista kirkkoa vastaan. Hän neuvotteli vuonna 1604 Lontoon rauhansopimuksen, joka päätti 19 vuotta jatkuneen sodan Englannin ja Espanjan välillä. Toisaalta hän kannatti Espanjaa vastaan suuntautuneen Alankomaiden kapinan tukemista. Kun sota Alankomaissa keskeytyi vuoden 1609 kaksitoistavuotiseen aselepoon, Cecil junaili Englannin ja Ranskan liiton, jonka tarkoituksena oli estää Espanjaa rikkomasta aselepoehtoja. Cecil järjesti myös vuonna 1612 Jaakko I:n tyttären Elisabet Stuartin avioliiton Pfalzin vaaliruhtinas Fredrik V:n kanssa, mikä kytki Englannin Euroopan protestanttisiin maihin.
VTOL
Ranskassa
Ranska kehitti hyvin omaperäisiä prototyyppejä. Dassault kehitti yhden VTOL-hävittäjän.
Robert Cecil (1563–1612)
Ura
Celilillä oli keskeinen rooli vuoden 1605 ruutisalaliiton paljastamisessa. Kun erään salaliittolaisen lanko lordi Monteagle näytti saamansa salaisen varoituskirjeen Cecilille, määräsi Cecil tutkimaan parlamentin kellarit, joista sitten löydettiin attentaattia varten tuotu ruutipanos ja salaliittoon kuulunut Guy Fawkes. Salaliiton torjumisen varjolla Cecil iski useita Englannin johtavia katolisia vastaan, ja järjesti esimerkiksi jesuiittajohtaja Henry Garnetin vangituksi. Jotkut nykyajan historioitsijat ovat spekuloineet, että Cecil olisi itse yllyttänyt salaliittolaisia saadakseen tilaisuuden lietsoa kansan vihaa katolilaisuutta vastaan, mutta tätä ei ole voitu todistaa.
Cecilin valta lisääntyi, kun hänestä vuonna 1608 tuli muiden tehtäviensä ohella valtion varoista vastannut Lord High Treasurer. Hän halusi vähentää kruunun velkaa, mutta ei onnistunut hillitsemään Jaakko I:n menoja. Cecil ehdotti vuonna 1610 ”suurena sopimuksena” (Great Contract) tunnettua järjestelyä, jonka mukaan parlamentti myöntäisi kruunulle vuosittaisen kiinteän määrärahan vastineeksi siitä, että kruunu luopuisi eräistä feodaalioikeuksistaan, mutta Jaakko I torjui ehdotuksen. Cecil menetti vaikutusvaltaansa, kun kuninkaan uudeksi suosikiksi tuli vuonna 1611 Robert Carr. Cecil kuoli seuraavana vuonna 48-vuotiaana. Hän sairasti mahdollisesti keripukkia.
VTOL
Iso-Britanniassa
Läpimurto tehtiin Britanniassa. VTOL-ominaisuudesta on hyötyä pienillä lentotukialuksilla ja sillanpääasemien väliaikaisilla lentokentillä, joihin ei mahdu pitkiä kiitoteitä. Tukialuskäytössä VTOL-kone voi toimia ilman lentokoneen vauhtiin kiihdyttävää katapulttia ja pitkähköä kiitotietä, ja laiva voi silloin olla merkittävästi pienempi ja halvempi. Siksi Yhdistynyt kuningaskunta on halunnut Sea Harrier -koneita.
Robert Cecil (1563–1612)
Muuta
Cecil nai vuonna 1589 Elizabeth Brooken, paroni William Brooken tyttären. He saivat kaksi lasta.
VTOL
Iso-Britanniassa
Tunnetuin VTOL-kone on alun perin brittiläisen Hawker-yhtiön 1960-luvun puolivälissä kehittämä ja sittemmin British Aerospacen rakentama Harrier-hävittäjä. Uuden polven Harrier II -koneet on valmistanut McDonnell-Douglas ja sittemmin Boeing. Tätä konetyyppiä ja sen eri muunnoksia käyttävät muun muassa Yhdistyneen kuningaskunnan ilmavoimat, Ison-Britannian merivoimat ja Yhdysvaltain merijalkaväki.
Robert Cecil (1563–1612)
Muuta
Cecil luovutti isältään perimänsä Theobalds Housen kartanon Jaakko I:lle, ja sai vaihtokaupassa kuninkaalle aiemmin kuuluneen Hatfield Housen, jonka uuden päärakennuksen hän rakennutti vuosina 1607–1612. Se on edelleen Cecilin suvun omistuksessa.
VTOL
Saksassa
Dornier kehitti 1960-luvun alussa pystysuoraan nousevaa Dornier 31 -liikennelentokonetta. Bölkow ja EFW tekivät useita tutkimuksia, ja EFW kehitti yliäänistä VTOL-hävittäjää prototyyppiasteelle 1960-luvulla, jolloin Länsi-Saksan lentokoneteollisuus oli vaikeassa tilanteessa, koska se oli kasvanut melko suureksi, mutta sillä ei ollut mitään tuotetta, joka pärjäisi vientimarkkinoilla. VTOL-lentokoneen kehitys antoi mahdollisuuden valtion subventioille perusteena niche-markkinan synnyttäminen.
Siviilikäytössä
Tällaisen lentokoneen polttoaineenkulutus on kuitenkin huomattavasti suurempi kuin tavanomaisesti lentoonlähtevien koneiden. Siksikin niiden toimintasäde on lyhyt ja asekuorma pienempi kuin vastaavankokoisella perinteisellä hävittäjäpommittajalla. Koneen kääntyvä propulsiojärjestelmä on itsessään lisämassa vaakalennossa. Yliääniaiä tai hyvän liikehtimiskyvyn VTOL-koneita ei ole pystytty toteuttamaan, vaan ne ovat joko rynnäkkökoneita tai kuljetuskoneita. Siviililennossa VTOL-lentokone on likimain mahdottomuus, ja Fairey Rotodyne onkin hybridilentokone eli oleellisesti enemmän helikopteri kuin kiinteäsiipinen ilma-alus.
Suurella kääntyvällä roottorilla (tilt rotor) varustettuja ilma-aluksia kuten Boeing Osprey ei aina lasketa VTOL-lentokoneisiin, vaan ne luokitellaan toisinaan helikoptereiksi. Osprey on kuitenkin toistaiseksi ainoa VTOL-sotilaskuljetuskone. Sen kehitys oli hyvin vaivalloista, ja kuolemaan johtaneita onnettomuuksia on sattunut myös sarjatuotannon ja operatiivisen käytön aikana.
Ainoa VTOL-siviilikone on Fairey Rotodyne, joka kehitettiin Britanniassa. Ensilento tapahtui vuonna 1957. Kone oli kaupallisessa liikenteessä, mutta operaattorina toimi Fairey-tehdas itse, ei siis mikään lentoyhtiö. Lennot suuntautuivat Lontoosta kanaalin yli ja Lontoon suurilta kentiltä eri puolille Englantia. Koneen kantama oli noin 600 kilometriä ja lentonopeus yli 300 km/h. Koneen käyttö päättyi ensimmäiseen onnettomuuteen, jossa tosin vain miehistö loukkaantui.
Hiram Bingham
thumb|Hiram Bingham III Hiram Bingham III (19. marraskuuta 1875 Honolulu, Yhdysvallat – 6. kesäkuuta 1956 Washington, D.C.) oli yhdysvaltalainen tutkimusmatkailija, arkeologi ja poliitikko. Hän löysi vuonna 1911 inkakulttuurin suurimman tunnetun rauniokaupungin Machu Picchun koskemattomana Perusta. Binghamia pidetään yleensä Machu Picchun löytäjänä, mutta joidenkin tutkijoiden mukaan saksalainen seikkailija Augusto Berns olisi vieraillut Machu Picchulla jo vuonna 1867. Binghamia voidaan joka tapauksessa pitää Andien ja koko Etelä-Amerikan arkeologisten kohteiden systemaattisen tutkimuksen alkuunpanijana. Myöhemmin Bingham toimi Connecticutin kuvernöörinä (7. tammikuuta – 8. tammikuuta 1925) ja Yhdysvaltain senaatin jäsenenä (1924–1933). Bingham toimi Connecticutin kuvernöörinä vain yhden päivän, lyhimmän ajan kuin kukaan muu Connecticutin kuvernööri, sillä hänet valittiin itsemurhan johdosta vapautuneelle senaattorin paikalle minkä hän otti vastaan.
Bingham oli protestanttilähetyssaarnaajien sukua. Bingham oppi jo nuorena vuorikiipeilyä isältään, joka oli Tyynenmeren lähetyssaarnaaja. Nämä taidot olivat sittemmin suureksi hyödyksi Binghamin tutkimusretkillä. Hän muutti Havaijilta Yhdysvaltojen mantereelle täydentääkseen koulutustaan. Bingham kävi Phillips Academya Andoverissa, Massachusettsissa, mistä hän valmistui 1894. Hän hankki tutkinnon Yalen yliopistostä 1898, Kalifornian yliopistosta, Berkeleystä 1900 ja Harvardin yliopistosta 1905. Hän opetti historiaa ja politiikkaa Harvardissa, minkä jälkeen hän toimi preceptorina Woodrow Wilsonin alaisuudessa Princetonin yliopistossa. Vuonna 1907 Yalen yliopisto nimitti Binghamin Etelä-Amerikan historian luennoitsijaksi. thumb|left|Hiram Bingham Machu Picchun lähistöllä 1912. Bingham ei ollut koulutettu arkeologi. Kuitenkin Bingham löysi suurelta osin kadotetun inkakaupunki Machu Picchun ollessaan luennoitsijana – myöhemmin professorina – Yalessa. Vuonna 1908 hän osallistui ensimmäiseen pan-amerikkalaiseen tieteelliseen konferenssiin Santiagossa, Chilessä. Ollessaan paluumatkalla Perun kautta paikallinen prefekti taivutteli hänet vierailemaan esikolumbiaanisessa Choquequiraon kaupungissa. Bingham julkaisi kertomuksen matkastaan teoksessa Across South America; an account of a journey from Buenos Aires to Lima by way of Potosí, with notes on Brazil, Argentina, Bolivia, Chile, and Peru (1911).
Bingham saavutti kapteenin arvon Connecticutin kansalliskaartissa vuonna 1916. Vuonna 1917 hänestä tuli lentäjä ja hän organisoi sotilasilmailukoulutusta. Hän palveli Yhdysvaltain viestijoukkojen ilmavoimissa ja Yhdysvaltain ilmavoimien edeltäjässä United States Army Air Servicessä saavuttaen everstiluutnantin arvon. Issoudunissa, Ranskassa, Bingham johti ilmavoimien lentosotakoulua.
Bingham siirtyi sittemmin politiikkaan ja hänet valittiin Connecticutin kuvernööriluutnantiksi (1922-1924). Hän voitti kuvernöörin vaalit vuonna 1924, mutta luopui lähes välittömästi tehtävästään ja siirtyi Yhdysvaltain senaattiin. Hänet valittiin uudelleen senaattiin vuonna 1926, minkä jälkeen hän omistautui liike-elämälle. Vuonna 1951 presidentti Harry S. Truman nimitti Bingham julkishallinnon lojaalisuustarkastuslautakuntaan, jossa Bingham tutki kiistanalaisia tapauksia, joissa ulkoministeriössä epäiltiin kumouksellisuutta.
Marisa Berenson
thumb|Marisa Berenson Venetsian elokuvajuhlilla vuonna 2009. Marisa Berenson (s. 15. helmikuuta 1947 New York) on yhdysvaltalainen näyttelijä ja malli. Hänet tunnetaan muun muassa naispääosaroolistaan Stanley Kubrickin vuoden 1975 elokuvassa Barry Lyndon.
Elämäkerta
Marisa Berenson on liettuanjuutalaista syntyperää olevan yhdysvaltalaisen diplomaatin Robert L. Berensonin kahdesta tyttärestä vanhempi. Perheen alkuperäinen sukunimi oli Valvrojenski. Hänen äitinsä oli sveitsiläistä, ranskalaista ja egyptiläistä sukuperää oleva kreivitär Maria Luisa Yvonne Radha de Wendt de Kerlor, joka tunnetaan paremmin nimellä Gogo Schiaparelli, aikansa julkkis.
Berensonin äidinäiti oli muotisuunnittelija Elsa Schiaparelli, ja äidinisä oli kreivi Wilhelm de Wendt de Kerlor, teosofi ja meedio. Hänen nuoremmasta sisarestaan Berinthiasta (Berry) tuli malli, näyttelijä ja valokuvaaja.
Ura
Berensonista tuli 1960-luvun alkupuolella maineikas malli, ja hän oli muun muassa Voguen ja Timen kannessa. Häntä pidettiin jonkinlaisena julkkiskuningattarena, kun hän esiintyi ahkerasti yökerhoissa ja muissa näyttäytymispaikoissa, ja Yves Saint-Laurent nimesi hänet ”1970-luvun tytöksi”.
Myöhemmin hänet valittiin muutamiin merkittäviin filmirooleihin, kuten Frau von Aschenbachiksi Luchino Viscontin elokuvaan Kuolema Venetsiassa (1971), juutalaiseksi tavaratalon perijättäreksi Natalia Landaueriksi elokuvaan Cabaret (1972) ja surulliseksi kaunottareksi Lady Lyndoniksi Stanley Kubrickin elokuvaan Barry Lyndon (1975). Vaikka viimeksi mainittu on ollut hänen rooleistaan tunnetuin, kritiikki suorituksesta oli kehno: The New York Timesin Vincent Canby totesi vain: ”Marisa Berenson sopii loistavasti pukuihinsa ja peruukkiinsa.”
Berenson on näytellyt muissakin elokuvissa, joista useimmat on kuvattu Euroopassa, samoin Yhdysvalloissa joissakin hänelle kirjoitetuissa tv-elokuvissa, kuten holokaustiaiheisessa draamassa Playing for Time (1980).
Yksityiselämä
1970-luvun alussa Berenson seurusteli ranskalaisen pankkisuvun perillisen paroni David René de Rothschildin kanssa, joka on Guy de Rothschildin pojista nuorempi.
Berensonin ensimmäinen puoliso oli niittitehtailija James Randall. He avioituivat Beverly Hillsissä Kaliforniassa 1976 ja erosivat 1978. Heillä on yksi tytär, Starlite Melody Randall (s. 1977).
Hänen toinen puolisonsa oli juristi Aaron Richard Golub, jonka kanssa hän avioitui 1982. He erosivat 1987. Tuomarin päätös avioero-oikeudenkäynnissä oli, että ”Berensonin näyttelemisen ja malliuran arvonnousu [avioliiton aikana] oli yhteistä omaisuutta” ja siksi se olisi otettava huomioon sopimuksessa.
Kholleidai
Kholleidai eli Khollidai/Kollidai  oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Kholleidain oletetaan sijaineen Hymettos-vuoren (nyk. Ymittós) eteläpäässä Vári-Voúla-Vouliagménin kunnan alueella, noin viisi kilometriä pohjoiseen nykyisestä Várin kaupungista. Alueella oli Nymfaion eli nymfeille omistettu luola, joka tunnetaan nykyisin Nymfoleptoksen luolana eli Várin luolana. Toisaalta joskus demos on sijoitettu aivan eri paikkaan lähelle Akharnain demosta.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä tai viisi bule-edustajaa. Demoksen kansalaisesta käytettiin demonyymiä Kholeidēs.
Kholleidaissa oletetaan olleen teatteri.
Jussi-palkinnot 1968
Jussi-palkinnot 1968 jaettiin 12. maaliskuuta 1968 järjestetyssä jakotilaisuudessa ravintola Royalissa Helsingissä. Palkinnot jaettiin elokuville, jotka olivat saaneet ensi-iltansa vuonna 1967.
Kings Kuopio
Kings Kuopio on vuonna 1980 perustettu kuopiolainen jalkapalloseura. Sen edustusjoukkue putosi kaudeksi 2009 Kolmoseen pelattuaan aikaisemmin 19 kautta (1989, 1991–2008) Kakkosessa. Seuran peliasu on valkomusta ja lempinimi Kuninkaat. Seura lopetti kilpailutoimintansa talvella 2009 talousongelmien takia. Erillisenä yhdistyksenä toimiva Kings juniorit ry jatkoi seuran junioritoimintaa. Kingsin ja Kuopion Palloseuran välille solmittiin joulukuussa 2006 farmisopimus, kun Kakkosessa pelannut KuPS Akatemia päätettiin lakkauttaa. Kings teki samalla yhteistyösopimuksen Kolmosessa pelanneen Siilinjärven Palloseuran kanssa. Taustaorganisaatioon kuuluu myös Juniori Kings ry.
Kingsin kotikenttänä toimi seuran toiminnan viimeisinä vuosina Magnum-areena. Seuran yleisöennätys 2 013 on Väinölänniemen stadionilta vuoden 1998 harjoitusottelusta englantilaista Nottingham Forestia vastaan. Kings kunnostautui kansainvälisten otteluiden saralla useina muinakin vuosina. Kesällä 2003 Leicester City FC vieraili Väinölänniemen stadionilla, ja 2008 silloinen tuore UEFA Cupin mestari Zenit Venäjältä.
Edustusjoukkue kaudella 2018
(tilanne 19.4.2018)
Puola (yhtye)
Puola on suomalainen elektronista rockia soittava yhtye, joka tekee pääasiassa instrumentaalista musiikkia. Yhtye on julkaissut kaksi pitkäsoittolevyä Invisible Sightseeing (2001) CD:nä Rikos Recordsin kautta ja Alkeet (2011) digitaalijulkaisuna sekä kappaleen Rikos Recordsin kokoelmalevyllä A Beginner’s Guide to Rikos (2000).
Albert Suuri
thumb|Albert Suuri, italialainen fresko vuodelta 1352. Albert Suuri (Albertus Magnus) (n. 1200 Lauingen – 15. marraskuuta 1280 Köln) oli dominikaanimunkki, joka tuli tunnetuksi laajoista tiedoistaan ja näkemyksistään uskonnon ja tieteen rauhanomaisesta rinnakkainelosta aikana, jolloin filosofia muutoin oli teologian aputiede. Häntä pidetään keskiajan merkittävimpänä saksalaisena filosofina ja teologina. Hän oli ensimmäinen keskiaikainen filosofi, joka sovelsi Aristoteleen filosofiaa kristinuskon ajatteluun. Hänen työtään jatkoi ja teki erityisen tunnetuksi Tuomas Akvinolainen.
Elämä
Albert Suuri syntyi ylhäisöperheeseen Baijerin Lauingenissa Bollstadtissa vuosien 1193 ja 1206 välillä. Hän kuoli vuonna 1280 Kölnissä. Koulutuksensa hän sai suurimmaksi osaksi Padovassa, jossa hän tutustui Aristoteleen kirjoituksiin. Hän liittyi dominikaaniseen sääntökuntaan vuonna 1223 (tai 1221) ja opiskeli teologiaa sen sääntöjen mukaan esimerkiksi Bolognassa. Hän sai opettajan paikan Kölnissä, ja myöhemmin hän työskenteli opettajana myös Regensburgissa, Freiburgissa, Strassburgissa ja Hildesheimissa. Vuonna 1245 hän muutti Pariisiin, sai tohtorin arvon ja opetti jonkin aikaa menestyksekkäästi.
Albert Suuri nimitettiin 1254 dominikaanisen sääntökunnan vanhimmaksi. Hän puolusti dominikaaneja Pariisin yliopiston maallistuneiden tiedekuntien hyökkäyksiä vastaan ja kommentoi apostoli Johanneksen kirjoituksia sekä arabialaisen filosofin Averroëksen opetuksissa olleita virheitä. Vuonna 1260 paavi nimitti hänet Regensburgin piispaksi, ja hän toimi tehtävässä kolme vuotta.
Loppuelämänsä Albert Suuri toimi saarnaajana Baijerissa ja sen lähialueilla. Vuonna 1270 hän saarnasi kahdeksannen ristiretken puolesta Itävallassa. Elämäntyönsä lopuksi hän puolusti aikaisemman oppilaansa Tuomas Akvinolaisen opetuksia.
Albert Suuri julistettiin autuaaksi vuonna 1622 ja kanonisoitiin vuonna 1931. Hänen muistopäivänsä on 16. marraskuuta.
Työt
thumb|Albert Suuri (Joos van Gent, noin 1475). Albert Suuri oli aikansa oppineimpia henkilöitä. Hän oli omaksunut koko Aristoteleen tuotannon latinankielisistä käännöksistä ja arabialaisten filosofien kommentaarioista ja tulkitsi ja systematisoi kaiken sopimaan yhteen kirkon oppien kanssa. Hänen työnsä olivat kuitenkin enemmän filosofisia kuin teologisia. Ne on jaoteltu eri osiin täysin aristoteeliseen tyyliin ja koostuvat tulkinnoista, kommenteista ja myös satunnaisista poikkeamista mestarin opetuksista.